**7. sastanak Vijeća poslijediplomskog studija TRIBE**

**21. veljače 2013.**

**Zapisnik**

**Dnevni red:**

1. Izbor kandidata za upis u prvu godinu studija
2. Naputak za kandidate kojima nije ponuđen upis u studij
3. Izmjene u nastavnom planu i programu
4. Uključivanje mentora u prijavu na studij i predmet Izrada prijave teme disertacije
5. Promjena naziva predmeta Izrada prijave teme disertacije
6. Stroži uvjeta za upis na studij i upis viših godina

**Nazočni**: prof. Damir Sapunar, prof. Ivica Grković, doc. Livia Puljak

**Ad 1.**

Za upis na studij TRIBE prijavilo se 27 kandidata. Razgovori s kandidatima održani su od 12. do 21. veljače. Najvažniji je kriterij za upis na studij da kandidat ima okvirno definiranu temu istraživanja, znanstveno produktivan mentor i visoka motivacija. Za upis je odabrano 15 kandidata, čiji su predloženi mentori:

1. Borić Matija mentorica: doc. dr. sc. Livia Puljak
2. Božić Ivona mentor: prof. dr. sc. Damir Fabijanić
3. Jerčić Minka mentori: dr. sc. Ivančica Pavličević i prof. dr. sc. Matko Marušić
4. Ledenko Vlatko mentor: prof. dr. sc. Damir Sapunar
5. Lešin Mladen mentorica: doc. dr. sc. Livia Puljak
6. Lušić Linda mentor: prof. dr. sc. Zoran Đogaš
7. Mastelić Angela mentorica: prof. dr. sc. Anita Markotić
8. Maxwell Lara Jane mentor: prof. dr. sc. Peter Tugwell
9. Miljković Ana mentor: doc. dr. sc. Ozren Polašek
10. Nejašmić Danijel mentor: dr. sc. Damir Kovačić
11. O'Neill Jennifer mentor: prof. dr. sc. Peter Tugwell
12. Puharić Drita mentorica: dr. sc. Irena Zakarija Grković
13. Rosin Stefanie mentorica: dr. sc. Irena Zakarija Grković
14. Stipčić Ana mentor: doc. dr. sc. Ozren Polašek
15. Vlahović Zorka mentori: doc. dr. sc. Ivan Kovaćić i doc. dr. sc. Marina Ognjenović

**Ad 2.**

Preostali kandidati, kojima nije ponuđen upis, na razgovoru su upoznati da je za upis na studij TRIBE najvažnije definirati temu s mentorom. Ponuđena im je pomoć u definiranju teme i pozvani su da se prijave sljedeće godine, ako definiraju temu istraživanja. Nekolicina prijavljenih bila je zainteresirana za upis razlikovne godine, jer im je isteklo deset godina od upisa na prethodni poslijediplomski studij ili imaju magisterij znanosti. Njima je rečeno da se jave voditeljima studija čim detaljno definiraju predloženu temu doktorske disertacije.

**Ad 3.**

U planu i programu studija uvode se sljedeće promjene:

* Predmet *Izolacija bioaktivnih tvari* postaje izborni predmet, na prijedlog studenata.
* U predmet Pisanje znanstvenog članka uvest će se tematske cjeline povezane s izradom slikovnog materijala u radovima i korištenje računalnih programa Photoshop i Ilustrator. Satnica predmeta *Pisanje znanstvenog članka* stoga se povećava s 8+0+6 na 10+4+6. Dodane cjeline će predavati prof. dr. sc. Damir Sapunar.
* Uvodi se novi izborni predmet: *Drug discovery*. Voditelj predmeta bit će dr. sc. Karmen Brajša. Predmet će se ponuditi studentima u akademskoj godini 2012/2013 ako voditeljica predmeta pravovremeno pošalje program.

**Ad 4.**

Prof. Matko Marušić se požalio da su mu studenti druge generacije poslali nekoliko vrlo loših prijava teme doktorata, za polaganje ispita Izrada prijave teme disertacije. Budući poznaje rad mentora tih studenata, izrazio je sumnju da mentori vjerojatno nisu ni vidjeli što su studenti poslali za ispit. U razgovoru s mentorima ispostavilo se da je to točno. Stoga su studenti sada upozoreni da mentori trebaju pregledati prijavu teme koja se šalje za polaganje ovoga ispita i da prilikom slanja ispita prof. Marušiću studenti u kopiju (CC) trebaju staviti i mentora, koji će tako biti upoznat s inačicom prijave koja se šalje.

Također se voditeljima studija, nakon završenih razgovora za upis u akademsku godinu 2012/2013, obratila dr. sc. Irena Zakarija Grković s prijedlogom da kandidati trebaju prilikom prijave na studij dostaviti pisanu izjavu mentora, u kojoj stoji da pristaje mentorirati kandidata u slučaju upisa na studij i da se slaže s predloženim protokolom istraživanja. Prijedlog se jednoglasno prihvaća te će se ova informacija odmah staviti na mrežnu stranicu studija TRIBE, poveznica: *Zanima vas doktorski studij TRIBE?*. Prilikom sljedećeg poziva za prijave, navest će se u oglasu za upis na studij da kandidati trebaju uz opis planiranog istraživanja dostaviti i navedenu izjavu mentora.

**Ad 5.**

Prof. Matko Marušić je zamolio da se ime predmeta *Izrada prijave teme disertacije* preimenuje na način da se riječ 'prijava' zamijeni s 'plan'. Prijedlog se usvaja i predmet će se preimenovati u *Izrada plana istraživanja*.

**Ad 6.**

Kako bi se pospješio uspjeh studenata, postrožit će se uvjeti upisa na studij i upisa viših godina. Za upis na studij studenti trebaju priložiti okvirni plan istraživanja i izjavu mentora. Za upis u drugu godinu studija, prijava teme doktorske disertacije treba biti prijavljena Povjerenstvu za doktorate. Za upis u treću godinu studija, tema doktorata treba biti prihvaćena na Fakultetskom vijeću.

Trajanje sastanka: 8:30 – 9:20

Zapisnik vodila: Livia Puljak